Sigmundur Davíð Gunnlaugsson , formaður Framsóknarflokksins . mbl.is / Styrmir Kári MMR kannaði fylgi stjórnmálaflokka og stuðning við ríkisstjórnina á meðal almennings á tímabilinu 31. janúar til 6. febrúar . Framsóknarflokkurinn bætir við sig nokkru fylgi í kjölfar niðurstaðna EFTA-dómstólsins í Icesave-málinu . Af þeim sem tóku afstöðu sögðu 19,5% að þau myndu kjósa Framsóknarflokkinn ef gengið yrðið til kosninga í dag , borið saman við 14,8% á tímabilinu 15. - 20. janúar 2013 . Björt framtíð hefur bætt verulega við sig fylgi á árinu 2013 . Af þeim sem tóku afstöðu sögðu 17,8% að þau myndu kjósa Bjarta framtíð nú , borið saman við 11,5% í desember 2012 . Fylgi Samfylkingar og Vinstri grænna hefur dregist nokkuð saman á árinu 2013 . Af þeim sem tóku afstöðu nú sögðust 16,2% myndu kjósa Samfylkinguna nú , borið saman við 17,4% í desember 2012 , og 8,6% sögðu að þau myndu kjósa Vinstri græn nú , borið saman við 11,2% í desember 2012 . Sjálfstæðisflokkurinn mælist með mest fylgi allra flokka en fylgi flokksins hefur þó dregist saman á árinu . Af þeim sem tóku afstöðu sögðust 33% myndu kjósa Sjálfstæðisflokkinn nú borið saman við 37,4% í desember 2012 . Af þeim sem tóku afstöðu sögðu 0,9% að þau myndu kjósa Dögun ef gengið yrði til kosninga í dag , 1,8% Hægri-græna , 0,7% Samstöðu og 1,4% sögðu að þau myndu kjósa aðra flokka ef gengið væri til kosninga í dag .